ข้าวแกงปักษ์ใต้แถวนี้มีเยอะมาก มีทั้งใต้จริง ใต้เทียม ใต้-กลาง แต่ร้านแบบนี้แหละที่เราชอบ ป้ายร้านจะเล็กๆ มองหาดีดีนะคะเดี๋ยวเลย ติดกับร้านเชฟชาค่ะ ตรงข้าม FN เดินเข้าไปในร้านจะมีทางเดินเล็กๆข้ามผ่านน้ำขังไป มีกลิ่นนะแต่พอเข้าไปในร้านไม่ได้กลิ่นเลยโชคดีมาก เป็นร้านโปร่ง โล่ง นั่งสบาย เดินไปสั่ง และรอรับจานเอามานั่งที่โต๊ะเลยค่ะ แกงนี่เผ็ดร้อนแบบใต้แท้ๆเลย อร่อยถูกปากมาก วันนี้เรามา 10 โมงของยังถือว่าเยอะอยู่ มีต้มซุป วันนี้เป็นซุปกระดูกหมู อร่อยกลมกล่อม หอมน้ำต้มกระดูก มีน้ำพริกผักแถม (เดี๋ยวนี้บางร้านไม่มี)ผักก็เยอะดีค่ะ น้ำพริกกะปิก็อร่อยด้วยค่ะ มีพวกน้ำมะตูม กระเจี๊ยบ เก๊กฮวยด้วย
กับข้าว 2 อย่าง 2 จาน
ต้มซุปกระดูกหมู 1 ถ้วย
เอสเล็ก 1 ขวด
ราคา 135 บาทค่ะ